cyanic-selkie/wikianc huggingface dataset:
Racekiela pictovensis
Die spons behoort tot die genus Racekiela en tot die familie Spongillidae. Die wetenskaplike naam van die spesie is die eerste keer geldig gepubliseer in 1885 deur Potts.
Anund Jakob
Anund Jakob was van 1022 tot omstreeks 1050 koning van Swede. Hy is vermoedelik op 25 Julie 1008 of 1010 as "Jakob" gebore. Hy was die seun van koning Olof Skötkonung.
Anund was die tweede Christelike koning van die land en sy lang en deels stormagtige bewind is gekenmerk deur die toenemende verspreiding van die Christendom sowel as herhaalde pogings om die magsbalans in Skandinawië te beïnvloed. Deur sy hele bewind het hy probeer om die opkomende Deense leierskap in Skandinawië omver te werp deur die Noorweegse monargie te steun. Hy het ook die bewind van Jaroslaf die Wyse in Kiëf-Roes, sy swaer, gesteun. Hy word in Duitse en Noorse historiese bronne in positiewe terme genoem. Sy bewind was een van die langstes in die Wikingtydperk en die Middeleeue in Swede.
Konrad Ekhof
Konrad Ekhof (volle name: Hans Konrad Dieterich Ekhof, - Ekhof word ook gespel as Eckhof) ( 12 Augustus 1720, Hamburg, Denemarke  [nou in Duitsland] -  16 Junie 1778, Gota, Sakse-Gota, Duitsland) was ‘n akteur en regisseur wat saam met Caroline Neuber en Friedrich Schröder ‘n groot invloed uitgeoefen het op die ontwikkeling van ‘n Duitse teatertradisie.
In 1739 het Ekhof ‘n lid van die geselskap wat deur Johann Friedrich Schönemann bestuur was, geword. Die assosiasie sou meer as sewentien jaar duur. Ekhof het leidende rolle in Duitse vertalings van Franse toneelstukke gespeel. Gedurende die geselskap se tyd by Schwerin (1751–56) was plaaslike drama tot die repertoire bygevoeg, wat aan Ekhof ‘n geleentheid gebied het om in toneelstukke van George Lillo en Gotthold Lessing te speel. Teen 1752 was Ekhof die leidende akteur in Schönemann se geselskap, en een van die gewildste akteurs in Duitsland. Anders as baie van sy tydgenote wie se sukses eerder toegeskryf kan word aan hul fisiese teenwoordigheid op die verhoog as aan hul vaardighede as akteurs, was Ekhof klein van statuur en was sy prominensie grootliks die gevolg van harde werk en die bemeestering van sy kuns.
In Schwerin het Ekhof ‘n drama-akademie van stapel gestuur (1753) met gereelde vergaderings waarin hy en sy kollegas die uitdagings van die akteur se kuns en verantwoordelikheid bespreek het. Sy hoogaangeskrewenheid het waardigheid aan die vlugtige maar belangrike Hamburg Nasionale Teater verleen. Hy het die laaste drie jare van sy lewe in Gota bestee waar hy in beheer van die nuwe hofteater was. Ekhof was van die vroegste teoretici van die Duitse drama en was verantwoordelik vir ‘n vryer, meer natuurlike akteurstyl.
Racekiela ryderii
Racekiela ryderii is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Racekiela en tot die familie Spongillidae. Die wetenskaplike naam van die spesie is die eerste keer geldig gepubliseer in 1882 deur Potts.
Lya Mara
Lya Mara (1 Augustus 1897 – 1 Maart 1960) was 'n Duitse aktrise. Sy was bekend vir haar rolle in die rolprente Charlotte Corday (1919), Anna Karenina (1920), Kri-Kri, die Herzogin von Tarabac (1920), en Die Erlebnisse der berühmten Tänzerin Fanny Elßler (1920).
Saab JAS 39 Gripen
Die Saab JAS 39 Gripen (Engels: Griffin) is 'n ligte, enkelmotorige multirolvegvliegtuig wat deur die Sweedse maatskappy Saab vervaardig word. Dit is ontwerp om die Saab 35 Draken en 37 Viggen in die Sweedse Lugmag ("Flygvapnet") te vervang. Die Gripen het 'n deltavlerk en kanardopset met ontspanne stabiliteitsontwerp en elektroniese vlugbeheer. Dit word aangedryf deur die Volvo RM12, en het 'n topsnelheid van Mach 2. Latere vliegtuie is gewysig vir NAVO-uitruilbaarheid en ook vir invlug-brandstofaanvulling.
Die Suid-Afrikaanse Lugmag het die vegter aanvanklik vir opleiding ontplooi by die Lugmagbasis Waterkloof in Pretoria. Dit is tans operasioneel in 2 Eskader te Makhado Lugmagbasis naby Louis Trichardt, Limpopo gestasioneer.
Savannah Hills
Savannah Hills Estate is 'n voorstad in Midrand, noord van Johannesburg, Suid-Afrika.
Sahle-Work Zewde
Sahle-Work Zewde (Ge'ez: ሳህለወርቅ ዘውዴ; gebore op 21 Februarie 1950) is die huidige president van Ethiopië en die eerste vrou wat die amp beklee. Sy is van beroep 'n diplomaat en op 25 Oktober 2018 eenparig verkies tot president deur lede van die Federale Parlementêre Vergadering.
Sahle-Work was voorheen spesiale verteenwoordiger van António Guterres, die sekretaris-generaal van die Verenigde Nasies, by die Afrika-unie en hoof van die kantoor van die Verenigde Nasies by die Afrika-unie op die vlak van die ondersekretaris-generaal van die Verenigde Nasies.
In Desember 2019 is Sahle-Work aangewys as die 93ste magtigste vrou ter wêreld deur Forbes; daarmee beklee sy die hoogste posisie in Afrika op die lys.
Snelskrif
Snelskrif is 'n verkorte simboliese skryfmetode wat spoed en bondigheid van die skrif verhoog in vergelyking met 'n normale metode om 'n taal te skryf.
Die doel van snelskrif om mondelingse gesprekke te transkribeer of om meer akkurate notule te neem van 'n vergadering.
Paul Ricœur
Lewensloop
Ricœur kom uit 'n streng Protestantse familie. Sy ma het gesterf toe hy minder as twee jaar oud was, en sy pa is in 1915 oorlede tydens die Slag van die Marne. Hy is later deur sy tantes opgevoed. Tydens die Tweede Wêreldoorlog het hy 'n boek deur die Nazi-verbode filosoof Edmund Husserl in 'n gevangene-oorlogskamp vertaal. In 1948 word hy professor in Straatsburg en in 1956 by die Parys se Sorbonne. Vir baie bly sy naam gekoppel aan die berugte Paryse Mei-opstand van 1968. As rektor van die nuutgestigte universiteit van Nanterre het hy aanvanklik die protes van studente gesteun. In die media het hy die vasberadenheid van tradisionele universiteitsstrukture veroordeel. Nietemin is sy boodskap nie deur die 68'ers verstaan nie: vir radikale studenteleiers soos Daniël Cohn-Bendit was hy hoofsaaklik die man wat onluspolisie op die kampus toegelaat het. Hy het destyds baie ondersteuning gekry by die Katolieke Universiteit Leuven in België, waar hy in die Husserl-argief kon werk. In 1968 ontvang Ricœur 'n eredoktorsgraad van die Katolieke Universiteit van Nijmegen. Later was Ricœur ook 'n professor in Chicago en aan Yale-universiteit in die Verenigde State. Maar hy is ook in Parys heeltemal gerehabiliteer.
Betekenis
As 'n filosoof, het Ricœur veral bekend geword deur sy werke oor menslike vrye wil en die mens as 'n narratiewe wese. Alhoewel hy 'n uitgebreide en veelsydige oeuvre agterlaat, was hy nooit 'n mode denker soos Jacques Lacan, Jean-Paul Sartre of Jacques Derrida nie. Daar is min wat Ricœur nie oor gedink het of geskryf het nie: hy het aktuele gebeurtenisse as rou materiaal gebruik. In 'n uitgebreide artikel in die Franse koerant Le Monde het hy homself uitgespreek teen die teorie van voorkomende oorlogvoering van president George W. Bush. Ricœur het dikwels gewonder hoe die mens as etiese wese kan optree en volle verantwoordelikheid vir sy optrede kan neem. Ricœur het bewys dat hy 'n meester is, veral in die vereniging van verskillende filosofiese tradisies, fenomenologie, hermeneutiek, strukturalisme en analitiese filosofie.
Ricœur het 'n groot invloed gehad op teoloë wat gepraat het oor geloof in 'n sekulariseerde, postmoderne samelewing. Hulle het dikwels die konsep van 'n "tweede naïwiteit " gebruik, waarvan Ricœur die uitvinder is. Dit kan beskryf word as 'n oortuiging wat die kritiek op ateïsme oortref, die eerste naïwiteit van die letterlikheid van geloof en ongeloof, sodat 'n ervaring van God moontlik word waar daar weer sprake is van egte wonder kan wees. "Dit is 'n herleefde geloof wat nie meer naïef is nie, want dit is getoets deur die kritiek op ateïsme en het hierdie kritiek positief verwerk en geïntegreer," het Leuven professor in die sielkunde van godsdiens Dirk Hutsebaut gesê.
Reda Aadel
Reda Aadel (gebore 28 Desember 1990) is 'n Marokkaanse fietsryer.
Paul Ricœur
Publikasies
'n Keuse uit Ricœurs se uitgebreide werke:
Olof Björnsson
Olof Björnsson was in legendes 'n Sweedse koning wat in verskeie Oudnoorse sagas genoem word, soos Hervarar saga, Saga van Harald Skoonhaar en die Styrbjarnar þáttr Svíakappa. Hy word as 'n moontlike historiese koning van omstreeks 970 tot omstreeks 975 op die troon geplaas.
Olof was die seun van Björn Eriksson, wat ook 'n legendariese koning was. Ná sy vader se dood het hy saam met Erik die Oorwinnaar regeer. Hy is tydens 'n maaltyd van gif dood. Hy het sy ongebore seun as medeheerser aangewys. Dié seun het as die geskiedkundige koning Olof Skötkonung regeer.
Emund die Oue
Hy het twee bekende kinders gehad: Anund, wat voor sy vader oorlede is, en 'n dogter wie se naam nie bekend is nie, maar die eggenote was van koning Stenkil van Swede.
Emund was die laaste koning van die antieke Huis van Munsö. Hy het tot minstens die somer van 1060 nog gelewe, en is waarskynlik kort daarna dood. Volgens Adam van Bremen is hy opgevolg deur sy "nefie of stiefseun", of waarskynlik sy skoonseun, Stenkil. Met sy bewind het 'n nuwe dinastie begin wat tot die 1120's geduur het.
Casey Simpson
Casey West Simpson (Los Angeles, 6 April 2004) is 'n Amerikaanse akteur, bekend daarvoor dat hy Ricky Harper in die Nickelodeon-sitkom, Nicky, Ricky, Dicky & Dawn gespeel het.
Maxwell Perry Cotton
Maxwell Perry Cotton (gebore 7 Mei 2000) is 'n Amerikaanse akteur. Hy is bekend vir sy rolle in die rolprente Like Dandelion Dust (2009), Mr. Popper's Penguins (2011), Elysium (2013), en Gangster Squad (2013).
Suid-Asië
Suid-Asië of Suidelike Asië is 'n geografiese gebied in die suide van Asië. Die gebied word in die noordooste, noorde en die noordweste deur hoë gebergtes soos die Himalaja van die res van Asië geskei. Dit word soms ook die Indiese subkontinent genoem. Gewoonlik word die volgende lande hierby ingesluit:
Mason Vale Cotton
Mason Vale Cotton (gebore 25 Junie 2002) is 'n Amerikaanse akteur. Hy is bekend vir sy rolle in die rolprent Radio Free Albemuth (2010) en in die televisiereekse Desperate Housewives (2004) en Mad Men (2007).
Suid-Asië
Hoewel Tibet deel van die Volksrepubliek China is, word dit om kulturele redes soms ook by Suid-Asië ingesluit.
Suid-Asië beslaan ongeveer 5,2 miljoen km², wat ongeveer 10% van Asië se oppervlak is. Dit is een van die armste streke ter wêreld, waar ongeveer 20% van die wêreldbevolking woon.
Michèle Marian
Michèle Marian (gebore 7 April 1963) is 'n Duitse aktrise. Sy is bekend vir haar rolle in die rolprente Until Death Do Us Part (1979), Automärchen (1983), en Der Lude (1984), en in die televisiereeks Das Traumschiff (1981).
Leny Marenbach
Leny Marenbach (20 Desember 1907 – 26 Januarie 1984) was 'n Duitse aktrise. Sy was bekend vir haar rolle in die rolprente Jana, the Girl from the Bohemian Forest (1935), Goal in the Clouds (1939), Die Wirtin zum Weißen Röß'l (1943), en Hallo - Sie haben Ihre Frau vergessen (1949).
Racodiscula
Racodiscula is 'n genus van sponsdiere uit die klas van die Demospongiae (gewone sponse).
Spesies
Nieaanvaarde spesie (WoRMS):
Odd Aalen
Odd Olai Aalen (gebore 6 Mei 1947, in Oslo) is 'n Noorse statistikus en 'n professor in die Departement Biostatistiek aan die Instituut van Basiese Mediese Wetenskappe by die Universiteit van Oslo.
Dave Coulier
Dave Coulier (gebore 21 September 1959) is 'n Amerikaanse akteur en skrywer. Hy is bekend vir sy rolle in die televisiereekse The Real Ghostbusters (1986), Full House (1987), America's Funniest People (1990), en Fuller House (2016).
Racekiela sheilae
Racekiela sheilae is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Racekiela en tot die familie Spongillidae. Die wetenskaplike naam van die spesie is die eerste keer geldig gepubliseer in 1988 deur Volkmer-Ribeiro, De Rosa-Barbosa & Tavares.
Nita Naldi
Nita Naldi (13 November 1894 – 17 Februarie 1961) was 'n Amerikaanse aktrise. Sy was bekend vir haar rolle in die rolprente Dr. Jekyll and Mr. Hyde (1920), The Last Door (1921), Blood and Sand (1922), en What Price Beauty? (1925).
Adam van Bremen
Adam van Bremen (Latyn: Adamus Bremensis; Duits: Adam von Bremen; voor 1050 - 12 Oktober 1081/1085) was 'n Middeleeuse Duitse kroniekskrywer. Hy het in die tweede helfte van die 11de eeu gelewe en gewerk. Adam is die bekendste vir sy kroniek Gesta Hammaburgensis ecclesiae pontificum ("Dade van die Biskoppe van die Hamburgse Kerk"). Hy was "een van die voorste historici en vroeë etnograwe van die Middeleeuse tydperk".
Bulbine francescae
Bulbine francescae is 'n plant en geofiet wat deel van die Asphodelaceae familie is. Die spesie is endemies aan Namibië.
Marguerite Namara
Marguerite Namara (19 November 1888 – 5 November 1974) was 'n Amerikaanse aktrise. Sy was bekend vir haar rolle in die rolprente A Woman in Grey (1920), Carmen (1932), en Thirty Day Princess (1934).
Anne Nagel
Anne Nagel (29 September 1915 – 6 Julie 1966) was 'n Amerikaanse aktrise. Sy was bekend vir haar rolle in die rolprente The Green Hornet Strikes Again! (1940), The Green Hornet (1940), Black Friday (1940), en Man Made Monster (1941).
Hanshin Tigers
Hanshin Tigers (Japannees:阪神タイガース) is 'n Japannese professionele bofbalspan. Hul neem deel aan die Sentrale Liga en hul tuisveld is Hanshin Koshien-stadion in Nishinomiya City, Hyogo-prefektuur. Die verkorte naam is "Hanshin" en hul bynaam is "Tigers". Onder die 12 bestaande professionele bofbalspanne in Japan, het dit die tweede langste geskiedenis naas die Yomiuri Giants, en is een van die spanne wat die professionele bofballiga in 1936 begin het. Tot in 1960 is dit die Osaka Tigers genoem, behalwe vir 'n tydperk tydens die oorlog.
Die bedryfskorporasie is Hanshin Tigers Co., Ltd. Die moedermaatskappy is Hanshin Electric Railway ('n filiaal van Hankyu Hanshin Holdings).
Vyf ligaoorwinnings (5de in die aantal oorwinnings), slegs een keer in Japan (gelyk aan die laagste onder 12 spanne ), en van 1987 tot 2001, die donker era om 10 keer in 15 seisoene tot onder te daal.
Erik Aaby
Erik Aaby (gebore 17 Oktober 1947) is 'n voormalige tydrenjaer van Noorweë.
Loopbaan
In 1975 het hy tweekeer onder die top-10 klaargemaak in die 1000-Mere-tydren in Finland en die Britse Lombard RAC-tydren met 'n Ford Escort RS 1600 MkI. In 1989 was hy derde in Groep N in die Noorwegse tydrenkampioenskap.
Racodiscula clava
Racodiscula clava is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Cannabaceae
Cannabaceae is 'n klein familie van die blomdraende plante. Die familie bevat ongeveer 170 spesies wat in 11 genera verdeel is, insluitende dagga (hemp, marijuana) en hops. Celtis die grootste genus in hierdie familie en bevat ongeveer 100 spesies.
Toni Naples
Toni Naples (gebore 3 Mei 1952) is 'n Amerikaanse aktrise, vervaardiger, en assistentregisseuse. Sy is bekend vir haar rolle in die rolprente Deathstalker II (1987), Sorority House Massacre II (1990), Hard to Die (1990), en Sorceress (1995).
Cannabaceae
Genera
Cannabaceae bestaan uit die volgende genera:
Filogenie
Moderne molekulêre filogenetika stel die volgende verwantskappe voor:
Racodiscula asteroides
Racodiscula asteroides is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Racodiscula en tot die familie Theonellidae. Die wetenskaplike naam van die spesie is die eerste keer geldig gepubliseer in 1878 deur Zittel.
Annie Markart
Annie Markart (5 Augustus 1907 – 23 Januarie 1991) was 'n Duitse aktrise. Sy was bekend vir haar rolle in die rolprente Die Welt ohne Maske (1934), Ein idealer Gatte (1935), Hangmen, Women and Soldiers (1935), en Im weißen Rößl (1935).
Tedros Adhanom
Tedros Adhanom Ghebreyesus (Ge'ez: ቴዎድሮስ አድሓኖም ገብረኢየሱስ; gebore 3 Maart 1965) is 'n Ethiopiese politikus en akademikus wat sedert 2017 direkteur-generaal van die Wêreldgesondheidsorganisasie is. Hy was voorheen in die kabinet van Ethiopië die Minister van Gesondheid van 2005 tot 2012 en Minister van Buitelandse Sake van 2012 tot 2016.
Tedros het in 1986 by die Ministerie van Gesondheid aangesluit, nadat hy aan die Universiteit van Asmara gegradueer het. As 'n Internasionaal erkende malaria-navorser, het Tedros lof ontvang vir 'n aantal innoverende en stelselwye hervormings in die gesondheidspraktyk wat die toegang tot gesondheidsdienste en sleuteluitkomste aansienlik verbeter het. Onder hulle was die huur en opleiding van ongeveer 40 000 vroulike gesondheidswerkers, wat die baba-sterftes verminder het van 123 sterftes per 1000 lewende geboortes in 2006 tot 88 in 2011, en die aanstelling van gesondheidskaders insluitend mediese dokters en vroedvroue. In Julie 2009 is hy verkies as voorsitter van die Raad van Die Wêreldfonds vir vigs, tuberkulose en malaria vir 'n periode van twee jaar.
Tedros is op 23 Mei 2017 deur die Wêreldgesondheidsvergadering as direkteur-generaal van die Wêreldgesondheidsorganisasie verkies en word die eerste direkteur-generaal wat nie 'n mediese dokter is nie. Hy het op 1 Julie 2017 vir 'n termyn van vyf jaar diens aanvaar.
Maclear-baken
duimnael|250px|regs|Die stapel klippe van die Maclear-baken duimnael|250px|regs|Die Bridle-pad wat tot by die baken gevolg kan word
Tedros Adhanom
Sedert Januarie 2020 het Tedros toesig gehou oor die wêreld se bestuur van die koronaviruspandemie wat in Wuhan, China, ontstaan het. Tedros het die Chinese regering se pogings om inligting te onderdruk, oor die hoof gesien, maar het in plaas daarvan 'effense lof' aangebied. Hy het groot kritiek in die gesig gestaar oor wat gesien word as onvoldoende hantering van die uitbraak, insluitend 'n laat verklaring van die siekte as 'n pandemie. Die terugslag het 'n versoekskrif vir sy bedanking ingesluit wat op 28 Maart deur 628 000 mense onderteken is.
Maclear-baken
Die Maclear-baken is 'n klipstapel wat die hoogste punt op Tafelberg aandui. Die klipstapel van 3 m hoog is in 1979 tot 'n gedenkwaardigheid verklaar. Trigonometriese baken (28) Tafelberg is 1 087 m bo seevlak en 19 meter hoër as die boonste kabelstasie geleë.
Voetslaanpaaie
Genl. J.C. Smuts het deur sy staptogte op Tafelberg die paadjies rondom die baken bekend gemaak. Die bakenpunt is 3 km van die kabelstasie af, en word na 'n staptog van 45 minute bereik. Ooswaarts bied dit 'n uitsig oor die Kaapse Vlakte en die Hottentots-Hollandberge.
Geskiedenis
Sir Thomas Maclear (1794–1878) was die sterrekundige by die Koninklike Sterrewag. Tussen 1841 en 1848 het hy groot dele van die Kaapkolonie opgemeet vir die kontrolering en uitbreiding van die Franse sterrekundige Nicolas-Louis de Lacaille (1713–1762) se meridiaanboog. Die doel was om die presiese vorm en grootte van die aardbol te bepaal. Die peilbaken op Tafelberg is in Desember 1844 opgerig en word steeds deur kartograwe gebruik. Maclear het 'n begin gemaak met die geodetiese opmeting van Suid-Afrika en met die oog op die honderdjarige herdenking van sy dood op 14 Junie 1979 is die klipstapel gerestoureer.
Oorloggedenkteken
Naby die baken is 'n gedenkteken vir nege gesneuweldes van die Bergklub van Suid-Afrika in die Eerste Wêreldoorlog. Die plat bronsskild wat van 1922 dateer, is bo-op 'n rots naby die baken gemonteer, en is die volgende jaar onthul. Sedertdien word 'n jaarlikse gedenkdiens elke Februarie by die baken gehou. Genl. Smuts het met die onthulling die hooftoespraak by die baken gelewer:
Omtrent die nege gesneuweldes het hy gesê:
Genl. Smuts sou op ouderdom 80 weereens die berg via Skeletonkloof bestyg om die hooftoespraak vir die Bergklub se jaarlikse gedenkdiens te lewer. 'n Bronsplaket vir Smuts teen 'n nabye rotswand bevat die bekende lofspraak van Shakespeare se Julius Ceasar:
Bulbine fraseri
Bulbine fraseri is 'n plant en geofiet wat deel van die Asphodelaceae familie is. Die spesie is endemies aan Australië en kom in Nieu-Suid-Wallis, Queensland en Suid-Australië voor.
Bulbine glauca
Bulbine glauca is 'n plant wat deel van die Asphodelaceae familie is. Die spesie is endemies aan Australië en kom in Nieu-Suid-Wallis, Tasmanië en Victoria voor.
Andry Rajoelina
Andry Nirina Rajoelina (Malgassies]: [ˈjanɖʐʲ nʲˈrinə radzoˈel]; gebore op 30 Mei 1974) is 'n Malgassiese politikus, sakeman en die huidige president van Madagaskar. Hy begin sy loopbaan in die privaatsektor, organiseer eers geleenthede op die eiland (Live-konserte), en belê daarna in die reklamebedryf (Injet, advertensieborde en drukwerk) en die media (Viva, TV en radio).
Hy was die burgemeester van Antananarivo van Desember 2007 tot Februarie 2009, en president van die Oorgangsowerheid van Madagaskar van 21 Maart 2009 tot 25 Januarie 2014, totdat die algemene verkiesing in 2013 gehou is. Nadat hy uitgetree het as president van die HAT, bly hy hoof van die meerderheidsparty, die MAPAR. Nadat hy die presidentsverkiesing in 2018 gewen het, is hy op 19 Januarie 2019 ingehuldig.
Betogings en presidensie
As leier van die opposisie politieke party TGV (Tanora malaGasy Vonona, Gedetermineerde Malgassiese Jeug), het Rajoelina 'n sleutelrol gespeel in gewelddadige betogings teen die vorige verkose president Marc Ravalomanana, met Rajoelina wat volgens sekere bronne deur 99% van die land se weermag ondersteun is vir die leierskap van die land. In Februarie 2009 het geweld toegeneem, en die kerke het onsuksesvol probeer om tussen die regering en die opposisie te bemiddel. Die Verenigde Nasies het 'n gesant na die eiland gestuur.
Nadat Ravalomanana op 17 Maart 2009 die mag aan 'n groep senior weermagoffisiere oorhandig het, het hulle 'n paar uur later die presidensiële mag aan Rajoelina oorgedra. 'n Dag later het die Hooggeregshof van Madagaskar die wettigheid van die oordrag van mag erken. Op 28 Maart is die nuwe leier "ingehuldig" in die hoofstad se sokkerstadion, met die titel "President van die Hoë Owerheid van die Oorgang". Grondwetlik kon hy egter nie president van die republiek word nie omdat hy nog nie 35 jaar oud was nie.
Die 2018 presidensiële verkiesing het weer in 'n stryd tussen Rajoelina en Ravalomanana ontaard. Die twee het president Rajaonarimampianina in die eerste ronde verslaan, waarna Rajoelina in die tweede ronde as oorwinnaar uit die stryd getree het. Hy het op 19 Januarie 2019 as president aangestel.
In Junie 2023 het die onthulling van Franse nasionaliteit gelei tot die opening van 'n parlementêre ondersoek, gevolg deur die ondervraging van die Hoë Konstitusionele Hof deur 'n groep burgers van die Malgassiese diaspora in Frankryk..
Jerome Courtland
Jerome Courtland (27 Desember 1926 – 1 Maart 2012) was 'n Amerikaanse regisseur, akteur, en vervaardiger. Hy was bekend vir sy rolle in die rolprente Kiss and Tell (1945), Make Believe Ballroom (1949), en Escape to Witch Mountain (1975), en in die televisiereeks Nancy (1970).
Bulbine hallii
Bulbine hallii is 'n plant wat deel van die Asphodelaceae familie is. Die spesie is endemies aan die Noord-Kaap.
Lithops herrei
Lithops herrei is 'n vetplant wat deel is van die Aizoaceae familie. Die spesie is inheems aan Namibië en Suid-Afrika. In Suid-Afrika kom die plant in die Noord-Kaap in die laer Oranjeriviervallei voor. Die plant word bedreig deur diefstal deur tuinboukundiges en mynbou bedrywighede. Die populasie by Alexanderbaai is heeltemal uitgewis.
Egiptiese Dodeboek
’n Egiptiese Dodeboek is ’n begrafnisteks uit Antieke Egipte wat van die begin van die Nuwe Ryk (omstreeks 1550 v.C.) tot omstreeks 50 v.C. gebruik is. Die oorspronklike Egiptiese naam is rw nw prt m hrw, of "Boek van die Verskyning in die Daglig".
Beskrywing
’n Dodeboek bestaan uit ’n aantal towerspreuke op ’n papirusrol wat die afgestorwene moes help op sy tog deur die Doeat, of onderwêreld, na die hiernamaals; die boeke is oor ’n tydperk van duisend jaar deur verskeie priesters geskryf.
Dit was deel van ’n tradisie van begrafnistekste wat die vroeëre Piramidetekste en Kistekste insluit – dié is op voorwerpe geverf, nie op papirusse nie. Van die spreuke in die Dodeboeke kom uit ouer werke en dateer uit tot die derde millennium v.C. Ander spreuke is later saamgestel, uit die Derde Oorgangstydperk van Egipte (11de tot 7de eeu v.C.). ’n Dodeboek is in die kis of grafkelder van die afgestorwene geplaas.
Daar was geen enkele Dodeboek nie. Die papirusse wat behoue gebly het, toon ’n verskeidenheid van godsdienstige en towertekste en verskil grootliks van mekaar. Dit lyk of sommige mense hul eie Dodeboek saamgestel het, moontlik omdat hulle self die towerspreuke wou kies wat hulle gedink het hulle nodig sou kry in die hiernamaals. Die boek is gewoonlik in hiërogliewe of hiëraties op ’n papirusrol geskryf, en beeld dikwels die afgestorwene en sy tog na die hiernamaals uit.
Ontwikkeling
Die Dodeboek het ontwikkel uit ’n tradisie van begrafnismanuskripte wat dateer uit die Ou Ryk. Die eerste tekste was die Piramidetekste, wat die eerste keer in die piramide van koning Oenas van die 5de Dinastie, omstreeks 2400 v.C., gebruik is. Dié tekste is teen die mure van die begrafniskamers in die piramide geskryf, en was eksklusief vir gebruik deur die farao (en, van die 6de eeu af, die koningin).
duimnael|240px|’n Deel van die Piramidetekste, ’n voorloper van die Dodeboek, op die graftombe van [[Teti.]] Die doel van die tekste was om die koning te help om sy plek tussen die gode in te neem, in besonder om met sy goddelike vader, Ra, te herenig. In dié tyd is die hiernamaals beskou as in die lug, eerder as die onderwêreld soos wat dit in die Dodeboek beskryf word. Teen die einde van die Ou Koninkryk is die tekste nie meer net deur die farao's gebruik nie, maar ook deur hoë amptenare.
In die Middelryk het ’n nuwe soort begrafnisteks ontstaan: die Kistekste. ’n Nuwer vorm van die taal is gebruik, met nuwe spreuke, en vir die eerste keer het dit illustrasies ingesluit. Dit is veral aan die binnekant van die kis geskryf, maar soms op grafmure of papirusse. Die Kistekste was beskikbaar vir ryk privaat individue, ’n proses wat al beskryf is as die "demokratisering van die hiernamaals".
Die Dodeboek het aan die begin van die Tweede Oorgangstydperk, omstreeks 1700 v.C., in Thebe ontwikkel. Die eerste bekende voorkoms van die spreuke wat in die Dodeboek voorkom, is uit die kis van koningin Mentoehotep van die 13de Dinastie. Dit het saam met ouer spreuke voorgekom wat uit die Piramide- en Kistekste bekend is.
In die Derde Oorgangstydperk het die Dodeboek in hiëratiese skrif begin verskyn sowel as in die tradisionele hiërogliewe. Die hiëratiese rolle was ’n goedkoper weergawe wat net een illustrasie aan die begin gehad het en is op kleiner papirusse geskryf. By baie begrafnisse is in dié tyd ook bykomende begrafnistekste gebruik, soos die Amdoeat.
Tydens die 25ste en 26ste Dinastie is die Dodeboek bygewerk, hersien en gestandaardiseer. Spreuke is vir die eerste keer eenvormig gerankskik en genommer. Hierdie gestandaardiseerde weergawe is bekend as die "Saïs-hersiening", na aanleiding van die 26ste (Saïs-)dinastie. Dit het die standaardweergawe gebly, hoewel dit teen die einde van die Ptolemeïese tydperk al hoe meer verkort is. Die laaste gebruik van die Dodeboek was in die 1ste eeu v.C., hoewel sommige kunsmotiewe daaruit nog in die Romeinse tyd gebruik is.
Racodiscula incrustans
Racodiscula incrustans is 'n sponsspesie in die taksonomiese indeling van die Demospongiae (gewone sponse). Die liggaam van die spons bestaan uit kieselnaalde en sponginevesels en is in staat om baie water op te neem.
Die spons behoort tot die genus Racodiscula en tot die familie Theonellidae. Die wetenskaplike naam van die spesie is die eerste keer geldig gepubliseer in 1971 deur Vacelet & Vasseur.
Jüri Ratas
Jüri Ratas (gebore 2 julie 1978, in Tallinn) is 'n Estniese politikus en huidige leier van die Sentrale Party en Eerste Minister van Estland. Hy het as vise-president van die Riigikogu, Estonië se eenkamer parlement, van 2007 tot 2016 gedien en as die Burgemeester van Tallinn van 2005 tot 2007. As burgemeester van Tallinn het hy met die Europese Groen Hoofstad -program begin.
Persoonlike lewe
Ratas is getroud en is die vader van drie.
Eskatologie
Eskatologie (/ˌɛskəˈtɒlədʒi/; uit Antieke Grieks ἔσχατος (éskhatos) 'laaste', en -logie) fokus op die verwagtinge van die einde van die huidige tyd, menslike geskiedenis, of van die wêreld self. Eskatologie is dus die studie van die laaste dinge, insluitend die einde van die wêreld, die laaste oordeel en die toekoms van die mensheid. Dit is 'n interdissiplinêre veld wat gebaseer is op teologie, filosofie en antropologie, en dit behels die ondersoek van die implikasies van die einde van die wêreld en die toekoms vir die menslike toestand. Eskatologie het ook 'n belangrike rol in verskeie godsdienste en filosofieë, waar dit gebruik word om te probeer verstaan hoe die wêreld en die mensheid sal eindig, en wat die betekenis daarvan is vir die huidige menslike bestaan.
Die einde van die wêreld of eindtye word voorspel deur verskeie wêreldgodsdienste (beide Abrahamitiese en nie-Abrahamitiese), wat leer dat negatiewe wêreldgebeure 'n klimaks sal bereik. Geloof dat die einde van die wêreld op hande is, staan bekend as apokaliptisisme, en is mettertyd deur sommige lede van hoofstroomgodsdienste en veral deur oordeelsdagkultusse geglo. In die konteks van die mistisisme verwys die term metafories na die einde van die gewone werklikheid en na hereniging met die goddelike. Verskeie godsdienste behandel eskatologie as 'n toekomstige gebeurtenis wat in heilige tekste of in folklore geprofeteer word. Die Abrahamitiese godsdienste handhaaf 'n lineêre kosmologie, met eindtyd scenario's wat temas van transformasie en verlossing bevat. In latere Judaïsme verwys die term "einde van dae" na die Messiaanse Era en sluit dit 'n samekoms van die Joodse diaspora in ballingskap, die koms van die Messias, die opstanding van die regverdiges en die toekomstige wêreld in. Sommige vorme van Christenskap beeld die eindtyd uit as 'n tydperk van verdrukking wat die wederkoms van Christus voorafgaan, wat die opkoms van die Antichris saam met sy magstruktuur en valse profete in die gesig staar en die Koninkryk van God sal inlui. In Islam word die Dag van Oordeel voorafgegaan deur die verskyning van die Masīḥ ad-Dajjāl, en gevolg deur die neerdaal van ʿĪsā (Jesus), wat oor die valse Messias of Antichris sal triomfeer; sy nederlaag sal lei tot 'n reeks gebeure wat sal eindig met die son wat uit die weste opkom en die begin van die Qiyamah (Oordeelsdag).
Dharmiese gelowe is geneig om meer sikliese wêreldbeskouings te hê, met eindtydseskatologieë wat gekenmerk word deur verval, verlossing en wedergeboorte (alhoewel sommige meen dat oorgange tussen siklusse relatief onopvallend is). In Hindoeïsme vind die eindtyd plaas wanneer Kalki, die finale inkarnasie van Vishnu, bo-op 'n wit perd neerdaal en 'n einde bring aan die huidige Kali-joega, wat 'n siklus voltooi wat weer begin met die wedergeboorte van die wêreld. In Boeddhisme het die Boeddha voorspel dat sy leringe na 5 000 jaar vergeet sou word, gevolg deur onrus. Dit sê 'n bodhisattva genaamd Maitreya sal verskyn en die leerstellings van die Boeddha Dharma herontdek, en dat die uiteindelike vernietiging van die wêreld deur sewe sonne sal plaasvind.
Sedert die ontwikkeling van die konsep van diep tyd in die 18de eeu en die berekening van die geskatte ouderdom van planeet Aarde, het wetenskaplike diskoers oor eindtye die uiteindelike lot van die heelal beskou. Teorieë het die Big Rip, Big Crunch, Big Bounce en Big Freeze ingesluit. Sosiale en wetenskaplike kommentators is ook bekommerd oor globale katastrofiese risiko's en scenario's wat tot menslike uitwissing kan lei.
Etimologie
Die woord "eskatologie" kom van die Antieke Griekse term ἔσχατος (éschatos), wat "laaste" beteken, en -logy, wat "die studie van" beteken, en het omstreeks 1844 vir die eerste keer in Engels verskyn. Die Oxford English Dictionary definieer eskatologie as "die deel van die teologie wat gemoeid is met die dood, oordeel en die finale bestemming van die siel en van die mensdom". Dit kan vertaal word as "die studie van die laaste dinge". Die woord is in die 17de eeu in die teologie gebruik om die studie van die laaste dinge te beskryf, en dit is later in ander velde, soos filosofie en antropologie, ook gebruik.
Hyundai Sigma-enjin
Die Hyundai Sigma enjinfamilie het met 'n eenvoudige V6-naam afgeskop. Enjininhoudsmaat strek van 2497 cc tot 3497 cc.
Winnie Markus
Winnie Markus (16 Mei 1921 – 8 Maart 2002) was 'n Duitse aktrise en vervaardiger. Sy was bekend vir haar rolle in die rolprente Wen die Götter lieben (1942) en The Mozart Story (1948), en in die televisiereeks Zwei Münchner in Hamburg (1989).
Samniete
Die Samniete was 'n Italiese volk wat omtrent 400 v.C. in die berge van suid-Italie gewoon het. Van alle volke het hulle die Romeinse Republiek die meeste teenstand gebied toe die Romeine hulle mag oor die skiereiland uitgebrei het. Die Samniete is in drie oorloë tussen 343 en 290 v.C. onderwerp.
Florence Nash
Florence Nash (2 Oktober 1888 – 2 April 1950) was 'n Amerikaanse aktrise. Sy was bekend vir haar rolle in die rolprente Springtime (1914), It's a Great Life (1935), en The Women (1939).
Samniete
Epigrafiese en argeologiese bronne
Hulle het 'n Italiese dialek gepraat wat deel van die Oskiese taal gewees het.
Oskies het sy eie skrif gehad, maar daar is min Samnitiese bronne. Hulle het dalk reeds stede geken en die stede en stamme het losse federasies gevorm om oorlog te voer en religieuse kultusse te versprei. Militêre nederlae het hierdie federasies verbreek en indiwiduele Samnitiese state het ontstaan. Oor die politieke instellings is min bekend. Daar was magistrate wat met meddix aangedui word en die ekwivalente van die Romeinse censor,aedilis en quaestor. Hierdie laer amptenare wat Latynse name het, het waarskynlik 'n Romeinse oorsprong.
In Oskies is die nominatief enkelvoud meddís of meddíss. Dit word as dikwels as m., med. of m d afgekort. Op Sisilië word die nominatief meervoud as μεδδειξ (meddeix) geskryf en in Lucanië word die lokatief enkelvoud μεδικιαι (medikiai) aangetref. Die woord is 'n samestelling van die Italiese stam *med- of *med-es wat reg beteken en die stam *dik- wat die werkwoord spreek verteenwoordig. Die betekenis sal oorspronklik dalk rigter gewees het, soos die rigters in die Bybel.
Daar was verskeie soorte meddices:
Die kultus van Hercules was wydverspreid. 'n Bekende godin was Minerva. Die Oskiese tablet van Agnone bevat belangrike inligtings oor die Samnitiese religie. Dit stam uit ongeveer 250 v.C. en wys die godhede wat altare in of naby die heilige bos of tuin van Agnone gehad het. Hierdie plek was heilig aan Kerres, 'n godin wat met Ceres ooreenkom en die teks noem 15 godhede wat hier vereer word. Van hulle is sommige bekend uit Rome soos Jupiter, Hercules of Flora maar daar is ook onbekende Italiese gode soos 'Veskeí'.
'n Ander belangrike heiligdom was die tempel van Pietrabbondante, waar Castor en Pollux vereer is
Geskiedenis
Die oudste geskiedkundige bronne wat na hulle verwys is Grieks. Philistus van Sirakuse (fl. 370 v.C.) noem net Tyrseta en Mystia.
Meer inligtings kan in die Periplous van omtrent 350 v.C. gevind word. Sy outeur is nie heeltemal duidelik nie. Dit is soms aan Skylax van Karyanda toegeken. Die boek sê dat die Samniete selfs aan die weskus naas die Kampaniërs aangetref word en ook aan die ooskus. Dit verwys dalk na die Sabelli waarvan die Samniete net 'n deel was. Die hartland in die berge word gewoonlik Samnium genoem.
Die belangrikste Latynse bronne oor hierdie volk is Livius en Diodorus. Hulle wys dat reeds in 354 v.C. 'n Samnitiese Bond bestaan wat 'n verdrag met Rome gesluit het. Watter stamme van die Samniete hier presies aan deelgeneem het is minder duidelik. Daar was 'n noordelike stam, die Caraceni en hulle bure die Pentri. Hulle was hooglanders. Ander groepe was die Hirpini en die Caudini.
Eerste Samnitiese Oorlog
Die Samniete beleër die stad Capua in Kampanie in 343 v.C. en die stad vra Rome om hulp. Die Senaat verbreek sy verdrag met die Samniete en breek die beleëring. Die oorlog eindig in 341 v.C. met Rome wat sy invloed oor Capua tot aan Napels uitbrei.
Tweede Samnitiese Oorlog
Die oorlog begin in 327 v.C. wanneer die Samniete teen die Romeinse kolonies in Kampanië 'n opstand veroorsaak. Die enigste groot veldslag vind naby Lucera plaas (aan die ooskant van Samnium), waar die Romeine onder die juk moet deurloop wat hierdie mans verplig om nie opnuut hul wapens op te neem nie. Hierdie Romeinse verlies word deur 'n wapenstilstand gevolg wat tot 316 v.C. duur. Hierna bou die Romeine die Via Appia om beter toegang te kry en stig kolonies. In 304 v.C. val hulle die sentrum van Samnium binne en vernietig die Samniete.
Later
Die einde van die laaste Samnitiese Oorlog het die politieke onderwerping beteken en die Samniete gedwing om bondgenote van Rome te word. Die Romeine gaan voort om Samnium te verdeel en stig kolonies in Beneventum (268) en Aesernia (263), wat in die middel van Samnium lê. Die Hirpini in die suide raak afgesny van die ander stamme. 'n Proses van romanisering het begin, maar hierdie proses het lank geduur en hulle was nie altyd betroubare bondgenote nie.
Die oorlog teen die Epiriese koning Pyrrhus word soms die Vierde Samnitiese Oorlog genoem. Die Griekse stad Tarentum het hom om hulp gevra, maar die Samniete het hom ook gesteun. Hy het selfs 'n vrede voorgestel waarin die Grieke van die suide, soos die Tarentyne, en die Samniete, Apuliẽrs en Lucaniẽrs hulle vryheid van Rome terugkry, maar die Senaat het dit afgewys.
Tydens die Tweede Puniese Oorlog het Hannibal wat in hierdie streke rondgetrek het geprobeer om van die Samniete steun te kry. Die meeste van hulle het sy kant gekies, maar nie die Pentri nie wat aan Rome trou gebly het.
Die laaste opstand teen Rome was in die Bondgenote-oorlog in die 80s, maar in hierdie oorlog het die bondgenote die Romeinse burgerskap geëis pleks van onafhanklikheid en ná hierdie oorlog is die Samniete saam met die ander bewoners van die skiereiland volledig in die Romeinse nasie opgeneem. Pompeii se bevolking was byvoorbeeld in die vyfde eeu v.C. Samnities (of Sabellies; hulle het Oskies gepraat). In 290 v.C. kom hulle onder Romeinse gesag, maar etnies bly hulle Samniete tot die stad in die Bondgenote-oorlog in die 80s v.C. die kant van die opstandige bondgenote kies. Sulla verslaan hulle en vestig 'n veterane-kolonie in die stad waardeur die karakter van die bevolking verander het.
Daar is heelparty epigrafiese Oskiese materiaal in Pompeii, soos Pompeii 8 = Ve 14 wat se:
V(ibis) púpidiis v(ibeí) / med(dís) túv(tíks) / aamanaffed / ísídu / prúfatted Vibius Popidius, Vibius se seun, / meddix tuticus / het dit laat bou / en self / goedgekeur
Nalatenskap
Hoewel die bondgenote verkry het wat hulle geëis het: Romeinse burgerregte, het Sulla wraak geneem vir die steun wat die Samniete aan sy rivaal Marius gegee het en 'n uitwissingspolitiek teen hulle gevolg.
Dit het die einde van die Samniete as aparte volk ingelei, maar hulle het tog groot invloed op die Romeinse staat gehad. Die Romeinse pilum, scutum, manipulum en die ius iurandi is van hulle afkomstig. Oor die oorsprong van die Gladiator-gevegte is daar twee teorieë: van die Etruskers of van die Samniete, maar die Samnitiese afbeeldings uit die 4de eeu v.C. soos die graf VIII van die Andriuolo Nekropolis van Paestum wys nie net die gevegte nie, maar ook hulle bloedige verwondings. Die versierings in die fresco wys dat dit nie op die slagveld plaasgevind het nie. 'n Ander graf in Gaudio in Kampanie vertoon die moment dat 'n gladiator met 'n speer in sy gesig gedood word.
Knut Aalefjær
Knut Aalefjær (gebore 21 Desember 1974 in Bærum) is 'n Noorse jazzmusikant (tromme en perkussie) en komponis, opgevoed by die Noorse Akademie van Musiek. Hy is bekend as 'n vooraanstaande tromspeler wat betekenisvolle bydraes in die Helge Retensiereg Trio, die band Geir Lysne Listening Ensemble, met die sanger Live Maria Roggen, die musiekgroep van Kristin Asbjørnsen (bekend van Dadafon, Krøyt, en Nymark Collective), en vele ander.
Slag van Bull Run
Die Slag van Bull Run is eindelik twee slagte wat tydens die Amerikaanse Burgeroorlog plaasgevind het op bykans dieselfde terrein. Die eerste slag het op 21 Julie 1861 en die tweede op 30 Augustus 1862 plaasgevind. Die slagte is vernoem na die stroompie wat daar naby verby gevloei het. Die Konfederasie het na die slagte verwys as die Slagte van Manassas, na die klein dorpie daar naby.
Eerste slag van Bull Run
Hierdie Slag was die eerste toets van die twee magte se sterkte. Die Noordelike magte het duisende soldate opgeroep vir 90 dae en hulle wou bitter graag gaan veg voor die 90 dae verby was. Die Noordelike magte was onder die illisie dat die oorlog net uit een beslissende veldslag sou bestaan. Die Noordelike magte het uit 65,000 soldate bestaan en die Konfederasie uit 63,000 soldate. Die Konfederasie het die slag gewen.
Verliese van die Unie: 460 gesneuweldes, 1,124 gewond en 1,312 vermis of gevange geneem. Verliese van die Konfederasie: 1,982 gesneuweldes of gewond. Die Slag het die Noordelike magte oortuig dat die oorlog nie binne 90 dae verby sal wees nie.
Tweede slag van Bull Run
'n Konfederale mag (54,000 soldate) onder leiding van generaal Robert E. Lee het 'n Unie mag (63,000 soldate) onder beheer van generaal John Pope verslaan. Verliese van die Konfederasie was 9,100 soldate en van die Unie was 14,500 soldate.
Bulbine haworthioides
Bulbine haworthioides is 'n plant wat deel van die Asphodelaceae familie is. Die spesie is endemies aan die Noord-Kaap en kom op die Knersvlakte naby Lutzville voor. Daar is een populasie wat bedreig word deur die onwettige versameling, oorbeweiding en moontlike, toekomstige mynbou aktiwiteite.
USS Abraham Lincoln (CVN-72)
USS Abraham Lincoln (CVN-72) is die vyfde Nimitz-klas vliegdekskip in die Amerikaanse Vloot. Dit is die tweede vlootskip wat na die voormalige president Abraham Lincoln vernoem is. Die skip se tuishawe is NAS North Island, San Diego, Kalifornië; en dis 'n lid van die Verenigde State van Amerika Stille Oseaanvloot. Dit is administratief verantwoordelik vir bevelvoerder, Naval Air Forces Pacific, en dien operasioneel as die vlagskip van Draeraanvalsgroep 3 en gasheer vir Draerlugvleuel Nege. Dit is op 12 Mei 2017 aan die vloot terugbesorg, wat die suksesvolle voltooiing van sy brandstof- en kompleksopknapping by Newport News Shipyard uitgevoer het. Op 1 April 2019 is USS Abraham Lincoln na die Midde-Ooste ontplooi as die vlagskip vir Draeraanvalsgroep 12 en Draerlugvleuel Sewe wat aan haar toegewys is. Abraham Lincoln en die draergevegsgroep en lugvleuel het gehelp om die openingsalvo en lugaanvalle in Operasie Iraqi Freedom te lewer. Tydens die ontplooiing van die lugvleuel is sowat 16 500 vlugte gevlieg en 1,6 miljoen pond se ammunisie gebruik. Sea Control Squadron 35 (VS-35), die "Blue Wolves", was instrumenteel in die lewering van meer as 450 000 kg brandstof aan hierdie aanvalsvliegtuie, een van die grootste lugbrandstofondernemings deur 'n draerlugeskader in die geskiedenis. Die vliegdekskip het in Mei 2003 teruggekeer huis toe, en in die proses 'n besoek van president George W. Bush ontvang voordat Abraham Lincoln se ontplooiing amptelik beëindig is deur by San Diego te dok voordat hy teruggekeer het na tuishawe in Everett, Washington. Bush het destyds gesê dit was die einde van groot gevegsoperasies in Irak. Terwyl hierdie stelling wel saamgeval het met 'n einde aan die konvensionele fase van die oorlog, het Bush se bewering – en 'n teken wat tydens sy besoek vertoon is – kontroversieel geword nadat guerrilla-oorlogvoering in Irak toegeneem het tydens die Irakse opstand. "Die banier het die suksesvolle voltooiing van die skip se ontplooiing aangedui", het kmdt. Chun het voortgegaan en opgemerk dat Abraham Lincoln 290 dae ontplooi is, langer as enige ander kernaangedrewe vliegdekskip in die geskiedenis. Hierdie rekord sou later in 2020 verbeter word.
Amdoeat
Die Amdoeat (letterlik "Dit Wat in die Hiernamaals Is") is ’n belangrike begrafnisteks uit die Nuwe Ryk van Antieke Egipte. Nes baie ander begrafnistekste is dit in grafkelders geskryf as verwysing vir die afgestorwene. Anders as ander tekste was dit beperk tot die grafte van farao's (tot met die 21ste Dinastie) of baie vooraanstaande adellikes.
Beskrywing
Die Amdoeat vertel die verhaal van Ra, die Egiptiese songod, wat deur die Doeat (onderwêreld) reis – van die tyd dat die son in die weste ondergaan tot dit weer in die ooste opkom. Daar is geglo die afgestorwe farao gaan op dieselfde reis om eindelik een met Ra te word en vir ewig te lewe.
Die onderwêreld is verdeel in die twaalf uur van die nag, wat elk ’n ander vriend of vyand verteenwoordig wat die farao/songod op sy reis teenkom. Die Amdoeat noem al hierdie gode en monsters. Die hoofdoel daarvan is om die name aan die afgestorwe farao bekend te maak sodat hy hul hulp kan vra of hul naam kan gebruik om hulle te verslaan. Die tekste wys ook die topografie van die Doeat.
Die vroegste volledige weergawe van die Amdoeat is in die grafkelder van Toetmoses III in die Vallei van die Konings ontdek.
Hyundai Tau-enjin
Die enjinblok en die silinderkop is van aluminium. Die 4,6-liter-weergawe open die reeks met 'n boor van 92 mm en 'n slag van 87 mm. Die 5,0 L-variant is uitgebrei tot 96 mm. Die luier-snelheid is 550 opm, met die 4,6 L-enjin styg dit tot 700 in die "parkeer" en die outomatiese stilstand. Die Tau-reeks is die enigste wat nie in Europa aangebied word nie, al die ander word ten minste gedeeltelik in Europa gebruik.
Al die enjins in die Tau-reeks word met 'n elektroniese versnellerpedaal beheer.
Die kragoordrag van die krukas na die silinderkop word uitgevoer deur middel van 'n onderhoudsvrye tydreëlketting; die hulpeenhede word met 'n tandketting aangedryf. Hiervoor word elke 30 000 km 'n inspeksie beplan, en slegs indien nodig, vervang.
Joel Courtney
Joel Courtney (gebore 31 Januarie 1996) is 'n Amerikaanse akteur. Hy is bekend vir sy rolle in die rolprente Super 8 (2011), F*&% the Prom (2017), en The Kissing Booth (2018), en in die televisiereeks The Messengers (2015).
Janet Aalfs
Janet Elizabeth Aalfs (gebore 14 Augustus 1956) is 'n Amerikaanse digter en vegkunstenaar. Sy is 'n stigterslid van die Valley Women's Martial Arts en die National Women's Martial Arts Federation, en stigter en direkteur van die Lotus Peace Arts. Sy het gedien as digter laureaat van Northampton, Massachusetts van 2003-05.
Hieronimus van Stridon
Hieronimus van Stridon is as Eusebius Sophronius Hieronimus in Stridon, Dalmasië ongeveer in die jaar 347 gebore. Hy is een van die vier Groot Kerkvaders van die Weste. Hy word as heilige vereer in die Rooms-Katolieke Kerk met 30 September as sy feesdag, en in die Oosters-Ortodokse Kerk met sy feesdag op 15 Junie.
Biografie
Hieronimus se familie was welaf en sy ouers was Christene. Hulle stuur hom na Rome vir sy opleiding. Hy loop klas by die grammatikus Donatus en Tyrannius van Aquileia was sy medeleerling.